Lothar Bisky taler på Alexanderplatz i Berlin på den største demonstrasjonen under den fredelige revolusjonen i DDR (4. november 1989)
**Lothar Bisky** (født 17. august 1941 i Zollbrück i Pommern i Tyskland, død 13. august 2013 i Leipzig) var en tysk politiker (Die Linke) og medlem i Europaparlamentet. Han var leder i fraksjonen GUE/NGL i Europaparlamentet og leder i det europeiske venstrepartiet.

Liv og virke
------------

### Bakgrunn

Lothar Bisky vokste opp i Vest-Tyskland i Brekendorf i Schleswig-Holstein og innvandret til DDR i 1959 18 år gammel, fordi den finansielle situasjonen i familien hans tillot ikke at han kunne ta abitur i Vest-Tyskland. Senere studerte han i Berlin og Leipzig og jobbet som medieviter. Han ble medlem i SED i 1963.

### Karriere

Fra 1980 til 1986 arbeidet han som dosent ved *Akademie für Gesellschaftswissenschaften beim Zentralkomitee der SED*. I 1986 ble han professor for film- og fjernsynsvitenskap og rektor i høyskolen *Hochschule für Film und Fernsehen* (HFF) i Potsdam.

For offentligheten ble han første gang synlig da han talte på den største demonstrasjonen under den fredelige revolusjonen i DDR på 4. november 1989 på Alexanderplatz i Berlin med 500000 deltakere.

Lothar Bisky var første gang leder for SEDs etterfølgerparti, som da het *Partei des Demokratischen Sozialismus* (PDS), fra 1993 til 2000. I 2003 ble han igjen valgt til partiets leder. Fra 2007 etter sammenslåingen med partiet WASG til partiet *Die Linke* var han partiets leder sammen med Oskar Lafontaine. I valget 2009 ble han medlem i Europaparlamentet. Derfor stilte han ikke igjen i valget til partileder i *Die Linke* i 2010.

Lothar Bisky er omstridt på grunn av sin mulige Stasi-fortid. Ved valget i 2005 ble han valgt inn i Forbundsdagen og forsøkte å bli valgt til en av parlamentets 6 visepresidenter. Han tapte i alle fire valgomgangene på grunn av de andre partienes skepsis mot ham som følge av mistankene om hans Stasi-fortid. Det såkalte Rosenholz-arkivet inneholder to kartotekkort hvor Bisky fra 1966 er registrert i Stasis utenlandsetterretningstjenste HVA med dekknavnet «Bienitz» og fra 1987 med dekknavnet «Klaus Heine». Bisky hevder å ha hatt «de vanlige kontaktene» til Stasi, men nekter for å ha underskrevet en forpliktelseserklæring.

Da Lothar Bisky ble rektor i filmhøyskolen HFF i Potsdam, ble han et emne til Stasis Hovedavdeling HA XX/7 som var ansvarlig for kontrollen av radio, film og TV. Overfor HA XX/7 beskrev HVA Lothar Bisky som «en pålitelig kamerat» som «strengt følger anvisninger og alltid er ærlig overfor Ministeriet for statssikkerhet».

I 2007 betvilte Bisky i offentligheten at det hadde eksistert en formell ordre om å skyte flyktninger ved Berlinmuren, til tross for at drapene på flyktninger er allment kjent. Uttalelsen ble kritisert også av folk innenfor hans eget parti.

Referanser
----------

1. 1 2   Gemeinsame Normdatei, besøkt 9. april 2014[Hentet fra Wikidata]
2. 1 2   Munzinger Personen, Munzinger IBA 00000020508, besøkt 9. oktober 2017[Hentet fra Wikidata]
3. 1 2   Brockhaus Enzyklopädie, Brockhaus Online-Enzyklopädie-id bisky-lothar, besøkt 9. oktober 2017[Hentet fra Wikidata]
4. 1 2   filmportal.de, Filmportal-ID 059ec3fabf134d2b9d26fd2929d84684, besøkt 9. oktober 2017[Hentet fra Wikidata]
5. ↑   Gemeinsame Normdatei, besøkt 30. desember 2014[Hentet fra Wikidata]
6. ↑
7. ↑  «Akte Bisky: 'Ein zuverlässiger Genosse'», i *Frankfurter Allgemeine Zeitung*, 7. november 2005.

Eksterne lenker
---------------

* (de) Offisielt nettsted Rediger på Wikidata

* (en) Lothar Bisky – kategori av bilder, video eller lyd på Commons Rediger på Wikidata
* (en) Lothar Bisky på Internet Movie Database Rediger på Wikidata
* (en) Lothar Bisky på Discogs Rediger på Wikidata

* (en) Lothar Bisky på MusicBrainz Rediger på Wikidata
* (de) Lothar Bisky hos Forbundsdagen Rediger på Wikidata

* (en) Lothar Bisky hos Europaparlamentet Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** Brockhaus Enzyklopädie **·** Deutsche Biographie **·** VIAF **·** GND **·** LCCN **·** ISNI **·** SUDOC **·** NKC **·** Munzinger (iba) **·** MusicBrainz **·** Discogs
 |